А паспяховы творчы педагог мае патрэбу падзяліцца сваім вопытам з калегамі. Начальнік аддзела адукацыі, спорту і турызму Дзяржынскага райвыканкама Мінскай вобласці Вацлаў Іванавіч Матусевіч прадставіў новую форму работы — адукацыйны кірмаш, які становіцца добрай традыцыяй педагагічнага ўзаемадзеяння ў раёне. Так, вопыт аддзела быў прадстаўлены на адукацыйным кірмашы “Кіраваць, ствараючы сэнсы” сёлета ў чэрвені. А нядаўна, 18 жніўня, на 4 рэгіянальным этапе Міжнароднага кірмашу сацыяльна-педагагічных інавацый на прадстаўленне вопыту ў форме стэндавага даклада было пададзена 95 заявак ад Мінскай вобласці. Экспертным саветам было адабрана 48. Падчас кірмашу было праведзена 17 майстар-класаў па розных напрамках. Найбольшую цікавасць выклікаў майстар-клас настаўніка фізікі сярэдняй школы № 1 Фаніпаля М.В.Дубіны “Каб дзеці хацелі вучыцца” і настаўніка інфарматыкі Станькаўскай сярэдняй школы імя М.Казея А.П.Ларчанкі “Школьная робататэхніка на аснове Arduino”.